recursal/SuperWikiNEXT-32B huggingface dataset:
**Ֆեռնանդո Մեցասոմա** (իտալ.՝ Ferdinando Mezzasoma, օգոստոսի 3, 1907(1907-08-03), Հռոմ, Իտալիա - ապրիլի 28, 1945(1945-04-28), Դոնգո, Կոմո, Լոմբարդիա, Իտալիայի թագավորություն), իտալացի քաղաքական և պետական գործիչ, լեյտենանտ, լրագրող։

Կենսագրություն
--------------

Իտալիայի ազգային ֆաշիստական կուսակցության կազմարվորման պահից անդամակցել է կուսակցությանը։ 1929-1932 թվականներին ծառայել է Իտալիայի արտաքին գործերի նախարարությունում։

1930 թվականին նշանակվել է ֆաշիստական «դպրոցի» փոխնախագահը։ 1932-1935 թվականներին եղել է Պերուջայի դաշնային տնօրինության խորհրդի անդամ։

1935-1937 թվականներին զբաղեցրել է երիտասարդական ֆաշիստական համալսարանի փոխնախագահի պաշտոնը։ 1937-1938 թվականներին ֆաշիստական կուսակցության տնօրինության անդամ է, իսկ 1939-1942 թվականներին՝ ֆաշիստական կուսակցության փոխնախագահ։

Երկրորդ համաշխարհային պատերազմի սկսվելուց հետո կամավոր մեկնել է ռազմաճակատ, կռվել է Ֆրանսիայում և Հյուսիսային Աֆրիկայում։ 1942 թվականի մարտից մինչև 1943 թվականի հուլիսը եղել է Իտալիայի մշակույթի նախարարության մամուլո քարտուղար։

Եղել է Իտալիայի սոցիալական հանրապետության մշակույթի նախարար, միևնույն ժամանակ կապի նախարարության սպա։

1945 թվականի ապրիլին Շվեյցարիա փախչելու փորձի ժամանակ ձերբակալվել է իտալացի պարտիզանների կողմից և ապրիլի 28-ին գնդակահարվել Դոնգոյում։

Նրա մարմինը Բենիտո Մուսոլինիի, Կլարիս Պետաչչիի և այլ նախարարների մարմինների հետ գլխի վրա կախել են Միլանի Լորենցո հրապարակում։

Ծանոթագրություններ
------------------

1. ↑
2. ↑  Dizionario Biografico Treccani

Գրականություն
-------------

* Чиано Галеаццо, Дневник фашиста. 1939—1943. М.: Издательство «Плацъ», Серия «Первоисточники новейшей истории», 2010, 676 с. ISBN 978-5-903514-02-1
* Залесский К. А. Кто был кто во Второй мировой войне. Союзники Германии. — М.: АСТ, 2004. — Т. 2. — 492 с. — ISBN 5-271-07619-9.

Արտաքին հղումներ
----------------

* Фашистская мистика: религиозный аспект фашистской идеологии
* Short bios of Fascist leaders at the Wayback Machine (archived October 29, 2009)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Իտալացիների կենսագրական բառարան |
|  |
| Չափորոշչային վերահսկողություն | GND: 117012831 · ISNI: 0000000041877280 · LCCN: n2005010032 · VIAF: 64772795 · WorldCat VIAF: 64772795 |

 |
**Yamaha Corporation** (ճապ.՝ ヤマハ株式会社 *Յամահա կաբուսիկի գայսյա*), ճապոնական կոնցեռն, արտադրում է Երաժշտական ​​գործիքներ, ակուստիկ սարքեր, ձայնային սարքեր, Մարզագույք և այլն։

Պատմություն
-----------

Գլխավոր գրասենյակ
**Yamaha** - հնագույն ընկերություններից է աշխարհում, 1897 թ. հիմնադրել է գործարար Տորակուսու Յամահան. Տորակուսու Յամահաի աշխատանքը երաժշտական գործիքների հետ սկսվել է 1887 թվականին, երբ ինչ որ տղամարդ խնդրեց բժշկական գործիքների վերանորոգման վարպետ Տորակուսու Յամահաին, որը այդ ժամանակ բնակվում էր ք.Յամահացու վերանորոգել իր գործիքի սրինգը։ Այդ գործիքի հետ աշխատանքը այնքան հետաքրքրեց նրան, որ վերանորոգումից հետո նա որոշեց ստեղծել իր ֆիսհարմոնիաի նմուշը. Հիմնվելով այդ գործիքի ստեղծման գիտելիքներին, որոնք ստացել էր վերանորոգման ընթացքում, նա սկսեց ինքնուրույն ստեղծել ամեն դետալ։ Երկու ամիս անց, նա ինքնուրույն ուժերով ուղարկում է գործիքը փորձարկման երաժշտական գործիքների հետազոտության ինստիտուտ Տոկիո (այսօր - Տոկիոի ազգային Կերպարվեստի և Երաժշտության ինստիտուտ).Ինստիտուտի մասնագետները ընդունեցին, որ գործիքը ունի ճիշտ պատյանի ձև, բայց հայտնաբերեցին մի քանի թերություններ, այդ թվում ճսգրտման ոչ ստաբիլությունը. Չհիասթափված, Յամահան որոշեց մնալ Տոկիոյում և հասնել իր նպատակին, ուսումնասիրելով երաժշտական թեորիաներ և Ինստիտուտում երաժշտական հետազոտությունների մշտական ունկնդիր դառնալով։ Մեկ ամիս լարված ուսուցումից հետո Յամահան վերադարձավ Համամացու, որտեղ սկսեց աշխատել վաղ առավոտյանից մինչև ուշ երեկո, պատրաստելով իր երկրորդ նմուշը։ Կրկնակի ստուգումից հետո նրա գործիքը ճանաչվեց «արժանի փոխարինել արտասահմանյան նմուշներին»։

Տորակուսու Յամահա
Yamaha ընկերության լոգոների փոփոխությունները1889 թ. Յամահան հիմնեց Yamaha Organ Works ընկերությունը, և յոթ տարի անց, 1897 թ. ստեղծեց Nippon Gakki Co. ընկերությունը, Ltd, որի նշանը դառան կամեռտոնները, իսկ ապրանքային նշանը՝ չինական փյունիկը կամեռտոնը կտուցում։

Ժամանակակից լոգոն **Yamaha** ներկայացնում է իրենից լատինական տառերով հիմնադրի անունը զուգորդվելով կամերտոններով.

Ծանոթագրություններ
------------------

1. ↑  ROR Data — v1.19 — 2023. — doi:10.5281/ZENODO.7644942
2. ↑
3. ↑
4. ↑
5. ↑
**Սեթ** (անգլ.՝ Set), սեղանի խաղ, որը հորինել է Մարշա Ֆալկոն և թողարկել Set Enterprises ընկերությունը 1991 թվականին։ Խաղաքարտերը 81 հատ են, որոնցից յուրաքանչյուրը ունի 4 հատկություն՝ խորհրդանիշ (շեղանկյուն, ձվաձեւ կամ ալիքաձև խորհրդանիշներ), քանակ (1, 2 կամ 3), հյուսվածք (միօրինակ, գծերով կամ դատարկ) և գույնի (կարմիր, կանաչ կամ մանուշակագույն)։ Յուրաքանչյուր քարտ հանդիպում է միայն մեկ անգամ։

Մարշա Ֆալկոնը հորինել է խաղը գենետիկական ուսումնասիրությունների գործընթացում, երբ նա հետազոտում էր գերմանական գելխեխտների էպիլեպսիայի դեպքերը։

Խաղի կանոնները
--------------

Չնայած նրան, որ կան այս խաղի մի քանի տարբերակներ, նրանք բոլորը ներառում են քարտերի սեթ՝ շարք։ Սեթը բաղկացած է երեք քարտերից, որոնք բավարարում որևէ պայմանի՝

1. բոլոր 3 քարտերը ունեն նույն քանակությամբ նիշ կամ 3 տարբեր քանակություն,
2. բոլոր 3 քարտերը են նույն կերպար կամ 3 տարբեր կերպարներ,
3. բոլոր 3 քարտերը ունեն նույն հյուսվածք, կամ 3 տարբեր հյուսվածք,
4. բոլոր 3 քարտերը ունեն նույն գույնը կամ 3 տարբեր գույն։

Վարողը դնում է սեղանի վրա քարտերի դեմքով ներքեւ մինչև 12 քարտ կամ մինչև խաղացողներից մեկը բղավում է "սեթ": Ապա այդ խաղացողը իրեն է վերցում դրանք, իսկ վարպետ շարունակում է բաժանել քարտեր։ Եթե ​​խաղացողների չեմ տեսնում սեթը, սեղանի վրա դնում են ևս 3 քարտ։ Դա շարունակվում է մինչև ամբողջ սեթերը կգտնվեն։ Նա, ով է հավաքել ավելի շատ սեթեր, հաղթում է։

Ծանոթագրություններ
------------------

1. 1 2
2. ↑  մեր հիմնադիր Մարշա Ֆալկո
Խորանարդաձև տներ Ռոտերդամում
**Խորանարդաձև տներ** կամ **Տուն-խորանարդներ** (հոլ.՝ Kubuswoning), 1984 թվականին Ռոտերդամում և Հելմոնդում ճարտարապետ Պիտ Բլոմի նորարարական նախագծով կառուցված տների շարք։ Ռոտերդամում տները գտնվում են Օվերբլանկ փողոցի վրա, նույնանուն մետրոյի կայարանից ոչ հեռու։ Բլոմի վճռական որոշումն այն էր, որ նա հիմնադրեց տան զուգահեռագիծը ոչ թե հիմքում, ինչպես սովորաբար, այլ գագաթին, և այդ գագաթով նա հենվում է (տեսողական) վեցանկյուն մուտքին։ Ռոտերդամում կա այդպիսի 38 տուն և նաև երկու խոշոր տուն-խորանարդներ, բացի այդ բոլոր տները միաձուլված են որպես մեկ շինություն։ Թռչնի թռիչքի բարձրությունից կոմպլեքսն ունի մտացածին տեսք, որը հիշեցնում է չստացված եռանկյունի։

Շատ բնակիչներ էքսկուրսիաներ են առաջարկում դեպի իրենց անսովոր բնակավայր։

Տները բաղկացած են երեք հարկից․

* Ցոկոլային հարկ՝ մուտք;
* Առաջին հարկում հյուրասենյակ և խոհանոց;
* Երկրորդ հարկում երկու ննջասենյակ և լոգասենյակ;
* Վերևի հարկում երբեմն լինում է փոքրիկ այգի։

Պատերն ու լուսամուտները հատակի հետ կազմում են 54,7 աստիճանի անկյուն։ Բնակարանի ընդհանուր մակերեսը կազմում է 100 քառ․ մետր, սակայն տարածության քառորդ մասը չի օգտագործվում պատերի թեքության պատճառով։

Պատկերասրահ
-----------

* 
* 
* 
* 
*

Արտաքին հղումներ
----------------

* Cubic houses Rotterdam Archived 2008-05-22 at the Wayback Machine.
* Cube houses
Անիվի կողպեքով ատրճանակ, Puffer տիպի (Աուգսբուրգ, մոտ 1580 թ.), որի չափերը կարող էին թաքցնել:
**Անիվի կողպեքը**,հրազենի մեխանիզմ տարածված է 15-17-րդ դարերում, որի դեպքում փոշու լիցք բռնկելու համար անհրաժեշտ կայծը խփվում է պտտվող ծալքավոր անիվով։

Պատմություն
-----------

Լեոնարդո դա Վինչիի անիվի կողպեքը
Եվրոպայում անիվի կողպեքի գյուտը կարելի է տեղադրել մոտ 1500 թվականին։ Գիտնականների մի խումբ կա, ովքեր կարծում են, որ Լեոնարդո դա Վինչին գյուտարարն է։ Լեոնարդոյի կողմից անիվի կողպեքի մեխանիզմի գծագրերը թվագրվում են (կախված հեղինակությունից) կամ 1490-ականների կեսերից կամ 16-րդ դարի առաջին տասնամյակից։ Այնուամենայնիվ, գերմանական գյուտերի գրքից (թվագրված 1505թ.) նկարը և Ավստրիայում անիվի կողպեքի գնման մասին 1507թ. հղումը կարող է ցույց տալ, որ գյուտարարը անհայտ գերմանացի մեխանիկ է եղել։

1517 և 1518 թվականներին զենքի կառավարման առաջին օրենքները, որոնք արգելում էին անիվի կողպեքը, հռչակվեցին կայսր Մաքսիմիլիան I-ի կողմից, սկզբում Ավստրիայում, իսկ ավելի ուշ՝ Սուրբ Հռոմեական կայսրությունում։ Իտալական մի քանի նահանգներ հետևեցին օրինակին 1520-ական և 1530-ական թվականներին, ևս մեկ փաստարկ, որն օգտագործվում էր գերմանամետ ճամբարի կողմից։

Ինչպես Լիզա Ժարդինը պատմում է 1584 թվականին Նիդեռլանդների Ուիլյամ Լուռի սպանության մասին իր պատմվածքում, անիվի կողպեքի փոքր չափը, թաքցման հեշտությունը և օգտագործողի համար հարմար բեռնման ասպեկտը՝ համեմատած ավելի մեծ և ծանր ձեռքի վրա։ զենք, նշանակում էր, որ այն օգտագործվել է հասարակական գործիչների սպանության համար, ինչպիսիք են Ֆրանցիսկոսը, Գուզի դուքսը և անձամբ Ուիլյամը։ Ժարդինը նաև պնդում է, որ անիվի կողպեքով ատրճանակի կրակոցը կարող է պատասխանատու լինել 1572 թվականին ֆրանսիացի հուգենոտների Սուրբ Բարդուղիմեոսի օրը տեղի ունեցած ջարդի համար։

Անիվի կողպեք ատրճանակները տարածված էին երեսնամյա պատերազմի ժամանակ (1618-1648) երկու կողմից հեծելազորի և սպաների համար։ Մոտ 1650 թվականին կայծքարը սկսեց փոխարինել անիվի կողպեքին, քանի որ այն ավելի էժան էր և ավելի հեշտ օգտագործել, քան անիվի կողպեքը։

Անիվի կողպեքով հրազենը երբեք զանգվածային չի արտադրվել ռազմական նպատակներով, սակայն Ավստրիայի Գրաց քաղաքում գտնվող Landeszeughaus-ի լավագույն պահպանված զինամթերքի հավաքածուն պարունակում է ավելի քան 3000 օրինակ, որոնցից շատերը արտադրվել են փոքր խմբաքանակներով զորամասերի համար։

Ծանոթագրություններ
------------------

1. ↑  Foley Vernard, Steven Rowley, David F. Cassidy, F. Charles Logan (July 1983)։ «Leonardo, the Wheel Lock, and the Milling Process»։ *Technology and Culture* **24** (3): 399–427։ JSTOR 3104759։ doi:10.2307/3104759
2. ↑  Blair Claude, Held Robert (1973)։ *Further Notes on the Origins of the Wheel Lock (Arms and Armour Annual 1)*։ էջեր 28–47
3. ↑  Marco Morin, Held Robert (1979–80)։ *The Origins of the Wheel Lock: A German Hypothesis: An Alternative to the Italian Hypothesis (Art, Arms and Armour 1)*։ էջեր 80–99 .
4. ↑  Jardine Lisa (2005)։ *The Awful End of William the Silent: The First Assassination of a Head of State With A Handgun*։ London: HarperCollins։ ISBN 0007192576
5. ↑  
Brooker Robert (2007)։ *Landeszeughaus Graz, Austria: Wheellock Collection*։ էջ 736
**Աշխարհի ժողովուրդների առասպելներ**՝ հիմնարար գիտական ​​հանրագիտարան երկու հատորով։

Նկարագրություն
--------------

Առաջին անգամ հրատարակվել է 1980 թվականին «Սովետական ​​հանրագիտարան» հրատարակչության կողմից, հանրագիտարանը մի քանի անգամ վերահրատարակվել է։ 1990 թվականին հանրագիտարանի հեղինակները և գիտական խորհրդատուները արժանացան ԽՍՀՄ պետական մրցանակի։
Հանրագիտարանը պարունակում է աշխարհի տարբեր ժողովուրդների դիցաբանական պատկերացումները։ Հանրագիտարանի հոդվածները ընթերցողին մարամասն ներկայացնում են Աստվածների, հոգիների, դիվային կերպարների, դյուցազներգական հերոսների՝ ինչպես նաև հիմնական առասպելաբանական կերպարների մասին ինֆորմացիա։

Գլխավոր խմբագիր՝ Սերգեյ Տոկարև։

Խմբագրական խորհրդի անդամներ՝

* Ելեազար Մելիտինսկի՝ գլխավոր խմբագրի տեղակալ
* Իոսիֆ Բրահինսկի
* Իգոր Դյակոնով
* Վյաչեսլավ Իվանով
* Ռոստիսլավ Կինժալով
* Ալեքսեյ Լոսև
* Դմիտրի Օլդերոգե
* Վ. Մակարևիչ՝ գործադիր քարտուղար
* Բորիս Րիֆտին
* Ելենա Շտաերման

Ծանոթագրություններ
------------------

1. ↑  Список нескольких переизданий

Արտաքին հղումներ
----------------

* Աշխարհի ժողովուրդների առասպելներ։ Առցանց հանրագիտարան
**«Բանզայ 4»**, քիմիական պատրաստուկ, միջատասպան-տզասպան։ Ազդող նյութը՝ քլորպիրիֆոս։

Թողարկում
---------

Թողարկվում է 480 գ/լ խտացված էմուլսիայի ձևով։

Կիրառություն
------------

Կիրառվում է երկարակնճիթների, բվիկների, լվիճների, տզերի, վահանակիրների և այլնի դեմ` սրսկումների ձևով։ Պատրաստուկի ծախսի չափաքանակը (լ/հա)՝ շաքարի ճակնդեղի վնասատուների (ճակնդեղի սովորական երկարակնճիթ, բվիկներ) համար` 2,0, (լվիկներ)` 1,5, (լվիճներ)` 0,8, խնձորենու (պտղակեր, տզեր, վահանակիրներ)` 2,0, դեղձենու (կեղծ վահանակիրներ)`2,0, կարտոֆիլի (կոլորադյան բզեզ)` 1,5 առվույտի (տերևային երկարակնճիթ)` 1,5, խաղողի (ողկուզակեր)` 1,2–1,8։

Մշակումները՝ վեգետացիայի ընթացքում, վերջինը՝ բերքահավաքից՝ շաքարի ճակնդեղի համար՝ 30, խնձորենու՝ 40, կարտոֆիլի՝ 30, խաղողի վազի՝ 60, դեղձենու՝ 60 օր առաջ։ Մշակումների առավելագույն քանակը շաքարի ճակնդեղի համար՝ 2 անգամ, խնձորենու համար՝ 2 անգամ, կարտոֆիլի համար՝ 2 անգամ, խաղողի վազի համար՝ 1 անգամ, դեղձենու՝ համար 2 անգամ, իսկ առվույտիհամար՝ 1 անգամ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Անվան այլ կիրառումների համար տե՛ս՝ Կոստանյան (այլ կիրառումներ)

**Ալբերտ Հովհաննեսի Կոստանյան** (սեպտեմբերի 14, 1927(1927-09-14), Երևան, Հայկական ԽՍՀ, ԱԽՖՍՀ, ԽՍՀՄ - նոյեմբերի 13, 1996(1996-11-13), Երևան, Հայաստան), հայ խորհրդային հոգեբան։ Հոգեբանական գիտությունների դոկտոր (1970), պրոֆեսոր (1971), ՀԽՍՀ ֆիզիկական կուլտուրայի և սպորտի վաստակավոր գործիչ (1975), ՀԽՍՀ վաստակավոր մարզիչ (1960)։

Կենսագրություն
--------------

1951 թվականին ավարտել է Երևանի պետական համալսարանի բանասիրական ֆակուլտետը, 1955 թվականին՝ Ֆիզիկական կուլտուրայի հայկական պետական ինստիտուտը։ 1952 թվականից աշխատում է ֆիզիկական կուլտուրայի ինստիտուտում, 1965 թվականից՝ լողի ամբիոնի վարիչ։ Զբաղվում է շարժումների հոգեբանության հարցերով։ Ունի մոտ 75 գիտական աշխատություն ու հոդված։ ԽՄԿԿ անդամ 1947 թվականից։

Կրթություն
----------

1942-1946 թվականներին ընդունվել և ավարտվել է կոոպերատիվ տեխնիկական դպրոցը, 1946-1951 թվականներին ընդունվել և ավարտել է պետական ​​համալսարանի բանասիրական ֆակուլտետը հայոց լեզու, տրամաբանություն և հոգեբանություն մասնագիտությամբ։
1951-1955 թվականներին ընդունվել և ավարտել է ֆիզիկական կուլտուրայի պետական ​​ինստիտուտը։ 
1963 թ. Մանկավարժության մագիստրոսի թեզի պաշտպանություն։
1970 թ. Դոկտորական ատենախոսության պաշտպանություն զարգացման և կրթական հոգեբանության մեջ (Մոսկվա)։

Աշխատանք
--------

Նա սկսել է աշխատել 1947 թվականից ՝ համադրելով համալսարաններում ուսման հետ։
Նա «Искусство кино» ամսագրի անկախ թղթակիցն էր, և թերթերում գրում էր ոչ միայն հոդվածներ, այլև գրություններ, որոնցից երկուսով նկարահանվել էին կարճամետրաժ ֆիլմեր։
1955 թվականից ի վեր կենտրոնական մարզական տան տնօրենը, այնուհետև՝ մարզչական խմբի նախագահ, այնուհետև դասավանդման փուլը սկսվում է 60-ականներից՝ լողի մարզիչ, Երևանի ֆիզիկական կուլտուրայի պետական ​​ինստիտուտի լողի բաժնի վարիչ։

Երկեր
-----

* Ֆիզիկական վարժությունների ազդեցությունը խուլ դպրոցականների շարժողական ռեակցիայի արագության վրա, Ե. 1962:
* Լող, Ե. 1975 (համահեղինակ՝ Ի. Դ. Սաֆարյան)։

Մեդալներ և մրցանակներ
---------------------

<Ֆիզիկական կուլտուրայի և սպորտի վաստակավոր աշխատող>: 
<Վաստակավոր մարզիչ> օլիմպիական ջրային պոլոյի թիմի հետ աշխատելու համար։
<Թիկունքի ծառայության համար>:
Պատվիրեք <Պատվո նշան>: 
Ջրային սպորտի ոլորտում միակ պրոֆեսորը, ով 1977-1990 թվականներին ղեկավարում էր հետազոտական ​​թիմը օլիմպիական ջրային պոլոյի թիմի լաբորատորիան։

1980 թ. Մոսկվայում կայացած Օլիմպիական խաղերի ոսկե մեդալ, որպես ԽՍՀՄ ջրային պոլոյի թիմի մարզիչ և մարզական հոգեբան։

Ծանոթագրություններ
------------------

1. 1 2 3 4 5 6 7 8 9 10 11 12  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — 1974. — հատոր 5. — էջ 620.
2. 1 2 3 4 5 6  Հայկական համառոտ հանրագիտարան (հայ.) — 1990. — հատոր 2.


|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 5013 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 620)։*  |
**Ումայդ Բհավան** (անգլ.՝ Umaid Bhawan Palace), պալատ Ռաջաստանի Ջոդհպուր քաղաքում, աշխարհի ամենախոշոր առանձնատներից մեկը։ Պալատի տարածքում գործում է հյուրանոց, որը վերահսկվում է Taj Hotels ցանցի միջոցով։ Պալատը անվանվել է Ումայդ Սինգհի անունով, որի կառավարման ընթացքում պալատը կառուցվեց Մեհրանգահ բերդին փոխարինելու համար։ Սկզբնականում պալատը անվանվեց Չիտար ( Chittar Palace ), քանի որ այն գտնվում էր քաղաքի ամենաբարձր Չիտար բլրի վրա։ Շինարարությունը սկսվեց 1929 թվականի նոյեմբերի 18–ին և ավարտվեց 1943 թվականին։

Շինությունը
-----------

Պալատը ընդգրկում է 10,5 հեկտար տարածք, որից 1,4 հեկտարը կազմում են շենքերը, իսկ 6,1 հեկտարը՝ այգիները։ Այն գտնվում է Չիտար բլրի հարավարևելյան մասում, Ջոդհպուր քաղաքի ծայրամասում։ Շինարարությանը մասնակցել են 3000-5000 աշխատողներ, այն տևել է 15 տարի։ Շինարարության ընթացքում չի օգտագործվել ցեմենտ։ Նյութերի տեղափոխման համար կառուցվել է երկաթուղային գիծ։ Պալատը կառուցվել և կազմվել է այնպես, որ ներսում ջերմաստիճանը պահպանվում է գրեթե անփոփոխ, նույնիսկ առանց ջեռուցման կամ հովացման լրացուցիչ ծախսերի։
Պալատը նախագծվել է բրիտանացի ճարտարապետ Հենրի Լանչաստերի կողմից և ներառում է իր մեջ ավանդական հնդկական և եվրոպական ճարտարապետական ​​ոճեր, ինչպես օրինակ, ար-դեկո ոճը։ Շենքի հսկայական կենտրոնական գմբեթը 30 մետր բարձրությամբ կառուցվել է Վերածննդի ոճով։ Շինարարության ընդհանուր արժեքը 9,4 մլրդ ռուպի է։ Շինարարությունը վերահսկում էր ինժեներ Հիրանանդ Բհատիյայի կողմից։ Յուրօրինակ ինտերիերները մշակվել են լոնդոնյան Մապլես ընկերության կողմից, սակայն 1942 թվականին այն նավով տեղափոխելուց ջրասույզ է լինում։ Արդյունքում մահառաջան դիմում է լեհական ընկերությանը։ Արտ–դեկո ոճը հագեցած է լեհ նկարիչ Ստեփան Նորբլինի էկզոտիկ որմնանկարներով։

Պատմությունը
------------

Պալատի այգիները
Պալատի շինարարությունը քաղաքի բարելավման հիմնական ծրագիրն էր, որը իրականացվում էր 20 տարում։ Պալատը պետք է բավականաչափ մեծ լիներ, որպեսզի փոխարիներ Մեհերանգարհ բերդին, որպես արքայական նստավայր և իշխանության խորհրդանիշ։ Մեկ այլ կործանարար պատճառ դարձավ նաև երկար տարիների երաշտը։

Ներկա կարգավիճակը
-----------------

Պալատի սեփականատերը հիմա Հաջ Սինգհն է, Ջոդհպուրայի մահառաջան։ Նա պալատը բաժանեց երեք մասի՝ առանձնատուն իր և ընտանիքի համար, շքեղ Taj Hotels համակարգի հյուրանոցը, և մի հատված, բացված այցելուների համար, որը ներառում է արքայական Ջոդհպուրա ընտանիքի նկարների, զենքերի և այլ թանկարժեք իրերի թանգարանը։

Ծանոթագրություններ
------------------

1. ↑  Umaid Bhawan Palace iloveindia.com

Արտաքին հղումներ
----------------

* Jodhpur.Biz Archived 2006-12-05 at the Wayback Machine.
* Umaid Bhawan Palace  *Indianet Zone*

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 234786132 · WorldCat VIAF: 234786132 |

 |
| **՞**Ֆիլարիաներ |
| --- |
| Ֆիլարիաներ*Wuchereria bancrofti*  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Օղակավոր որդեր |
|
|
|
|
|
| Դաս | *Chromadorea* |
|
|
|
| Կարգ | *Spirurida* |
|
|
|
| Ընտանիք |  **Ֆիլարիաներ**  |
|
|
|
|
|
|
|
|
|

 |
|  Լատիներեն անվանում |
| Filariidae Cobbold, 1864 |
|  Հոմանիշներ |
| 
* *Onchocercidae*

 |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Ֆիլարիաներ** (լատին․՝ *Filariidae*), սրանցից 10 տեսակը մարդու ֆիլարիողների հարուցիչներն են, պատկանում են կլոր որդերի ընտանիքին։

Արտաքին տեսք
------------

Ունեն թելանման երկար մարմին, որը դեպի ծայրերը բարակում է։ Չափերը շատ փոքր են։ Բիոհելմինթներ են, զարգացումը տեղի է ունենում տրանսմիսիվ ճանապարհով։ Հասուն ֆիլարիաները պարազիտում են տարբեր օրգաններում, էգերը կենդանածին են։ Թրթուրները (միկրոֆիլարիաները) շրջապտույտ են կատարում արյան մեջ և նրանց ակտիվությունը համընկնաում է օրվա ռիթմին։

Կենսակերպ և կյանքի ցիկլ
-----------------------

Dirofilaria immitis-ը շան սրտում
Մոծակների միջոցով տարածվող տեսակների մոտ միկրոֆիլարիաները մակերեսային արյունատար անոթներում սովորաբար հայտնվում են գիշերը, իսկ պիծակների միջոցով տարածվողները՝ ցերեկը։ Արյունածուծ միջատները հիվանդ մարդու արյունը ծծելու ժամանակ կլանում են նաև միկրոֆիլարիաներ։ Միջանկյալ տիրոջ մարմնում թրթուրները զարգանում են մկանների ու ճարպամարմմի մեջ, այնուհետև երկու անգամ մաշկափոխվելով՝ հասնում են սեռահասուն վիճակի ու ներթափանցում միջատի բերանային խայթող ապարատը։ Նման միջատը մարդու արյունով սնվելու ժամանակ փոխանցում է միկրոֆիլարիաները, որոնք նախ ներթափանցում են նրա մաշկը, իսկ հետո ընկնում արյան հոսքի մեջ։

Դասակարգում
-----------

Կան Ֆիլարիաներրի ավելի քան 80 դաս, այդ թվում 380 տեսակներ։

Արտաքին հղումներ
----------------

* NCBI link: *Onchocercidae*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · Նոր |
|  |
| Տաքսոնոմիա | EOL · GBIF · NCBI · IRMNG · ITIS TSN · WoRMS |

 |
**Ակակի Չխենկելի** (վրաց.՝ აკაკი ჩხენკელი, մայիսի 19, 1874(1874-05-19), Օկում, Տղվարչելի շրջան, Աբխազիայի Հանրապետություն - հունվարի 5, 1959(1959-01-05), Փարիզ), վրացի մարքսիստ քաղաքական գործիչ և հրապարակախոս, ով եղել է Ռուսաստանի և Վրաստանի մենշևիկյան շարժման առաջնորդներից մեկը։

Կենսագրություն
--------------

Ակակի Չխենկելին ծնվել է 1874 թվականին Ցարական Ռուսաստանի մաս կազմող Վրաստանի Խոն քաղաքում՝ ազնվականական ընտանիքում։

Վրաստանում կրթություն ստանալուց հետո Ակակին սովորել է նաև Կիևում, Բեռլինում և Լոնդոնում՝ ստանալով իրավաբանի և էպոսագետի մասնագիտական որակավորում։ 1898 թվականին Ակակի Չխենկելին միացել է Վրաստանի սոցիալ-դեմոկրատական շարժմանը։ 1903 թվականից հարել է վրաց մենշևիկյան խմբակցությանը։

1903 թվականին ներգրավվել է Ռուսական հեղափոխության գործողությունների մեջ, որի արդյունքում ձերբակալվել է։ Ընտրվել է, որպես չորրորդ պետական դումայի պատգամավոր։ Նիստերի ժամանակ նա նշել է, որ կողմնակից է Ռուսական կայսրության տարածքում ապրող ժողովուրդների ազգային ինքնորոշման խնդրի լուծմանը։

1917 թվականին աշխատել է, որպես Անդրկովկասի սեյմի ներքին գործերի կոմիսար։ 1917 թվականի հունիսին դարձել է համառուսական կենտրոնական գործադիր կոմիտեի անդամ։

1918 թվականի փետրվարի 14-ին Ակակին դառնում է հայ-ադրբեջանա-վրացական Անդրկովկասյան Դեմոկրատական ​​Ֆեդերատիվ Հանրապետության արտգործնախարարության պետի տեղակալը։ Վրաստանի Դեմոկրատական Հանրապետության անկախացումից հետո Չխենկելի Ակակին ստանձնել է արտաքին գործերի նախարարի պաշտոնը։

Վերջինս մնացել է այդ պաշտոնում մինչև 1918 թվականի նոյեմբերը, երբ նա իր պաշտոնը զիջեց Եվգենի Գեգեկկորիին։ 1919 թվականին ընտրվել է Վրաստանի սահմանադիր ժողովի անդամ։ Վրաստանի խորհրդայնացումից և սոցիալիստական Վրաստանի հռչակումից հետո Ակակին տեղափոխվել է Ֆրանսիա՝ Փարիզ, որտեղ էլ 1959 թվականին մահացել է։

Տես նաև
-------

* Մենշևիկներ

Ծանոթագրություններ
------------------

1. ↑  Ռուսաստանյան սոցիալիստներն ու անարխիստները 1917 թվականի հոկտեմբերյան հեղափոխությունից հետո


|  |
| --- |
| 
  **Կենսագրություն**   **Վրաստան**   **Եվրոպա**
 |
Ոստիկանական մահակ՝ լայնակի բռնակով (FRG)՝ թոնֆայի տեսակի։
**Մահակ**, **ոստիկանական մահակ**, **ռետինե փայտ** կամ **ռետինե մահակ**, ոչ մահաբեր գործողության հատուկ միջոց, որն օգտագործում են իրավապահները (ոստիկանները), անվտանգության և իրավապահ մարմինները, քրեակատարողական համակարգը։

Միշտ չէ, որ ոստիկանական մահակները և փայտերը պատկանում են մարտական զենքերին, մի շարք նահանգներում և երկրներում դրանք պատկանում են հատուկ միջոցներին։ Ոստիկանական մահակները օգտագործվում են նրանցից հարվածելու և պաշտպանվելու, ինչպես նաև հակառակորդին վերահսկելու և պահելու համար։

Դիզայն
------

Կախված մահակի մոդելից, դրա դիզայնը, նյութը, քաշը, երկարությունը և հաստությունը կարող են տարբեր լինել։ Նախկինում ոստիկանական մահակները պատրաստված էին երկարակյաց փայտից, ներկայումս դրանք առավել հաճախ պատրաստված են ռետինե և պոլիմերային սինթետիկ նյութից, ավելի հազվադեպ՝ պլաստմասից և նույնիսկ ավելի քիչ՝ մետաղից։

Ռետինե մահակները ճկուն են և ոչ ճկուն, վերջինիս մեջ կարելի է տեղադրել մետաղական միջուկ կամ խողովակ, որի երկայնքով գլորվում են պողպատե գնդիկներ։ Մետաղական մահակները ամենից հաճախ հեռադիտակային են, տարբեր ճկունությամբ, 20 սմ երկարությամբ, երբ ծալվում են մինչև 60 սմ մարտական դիրքում (դրանք կարող են տեղաշարժվել ձեռքով կամ ավտոմատ կերպով, զսպանակի գործողության ներքո)։

Արևմտյան շատ նահանգներում և երկրներում օգտագործվում է մահակ, որն ունի մետաղյա ձող՝ շրջապատված ռետինով։ Այն ավարտվում է ռետինե կամ կաշվե ճկուն հատվածով (երբեմն կապարով)։ Այս զենքով, որպես կանոն, խուլ հարվածներ են կիրառվում։

Վերջապես, արևմտյան մի շարք պետությունների և երկրների իրավապահ մարմիններ զինված են հատուկ տեխնիկայով՝ ոստիկանական մահակների տեսքով, որոնք, երբ սեղմում են ձգանը, «կրակում» են գրգռիչ լիցքավորմամբ։ Գոյություն ունեն նաև մահակների մոդելներ՝ ներկառուցված ցնցող ատրճանակով։

Ժամանակակից մահակներից շատերը սովորաբար ունեն հատուկ բռնակ և գոտի, որպեսզի մահակը չսահի կրողի ձեռքից։ Բռնակը սովորաբար նախատեսված է մեկ ձեռքի համար։

Դիմումի պատմություն
-------------------

Ոստիկանական մահակների կանոնավոր մոդելները ի հայտ են եկել 19-րդ դարում՝ Եվրոպայի նահանգներում և երկրներում հայտնվելով ազգային ոստիկանության (ունենալով կադրերի մատակարարման և վերապատրաստման կենտրոնացված համակարգ)։

Ծանոթագրություններ
------------------

1. ↑  Лискин Ю. Полицейская дубинка в России // журнал «Hа боевом посту» № 5-6, 1993
2. ↑  И. Петров. Вашингтонские дубинконосцы // «Новое время», № 41 от 08.10.1982, стр.17
*Վիքիպեդիայում կան հոդվածներ Պերպերյան ազգանունով այլ մարդկանց մասին:*

**Արտավազդ Շահանի Պերպերյան** (նոյեմբերի 15, 1923(1923-11-15), Վառնա, Բուլղարիա - հունիսի 10, 2002(2002-06-10), Փարիզ), հայ նկարիչ։

Շահան Պերպերյանի որդին։

Կենսագրություն
--------------

Աշակերտել է Օննիկ Ավետիսյանին, 1949 թվականին տեղափոխվել Փարիզ, հաճախել Գրան-Շոմիե ակադեմիա և Գեղարվեստի ազգային բարձրագույն դպրոցը։ 1951 թվականի «Աշնան» սալոնում հանդես է եկել «Ցուցարարները» նկարով։ 1964 թվականին արժանացել է «Գեղարվեստի եվրոպական ակադեմիայի» մրցանակին։ Եղել է ֆրանսահայ մշակութային միության (ԺԱՖ), Ֆրանսահայ մշակութայի միության ղեկավարներից։ Փարիզում մասնակցել է «Հայ պոեզիայի անթոլոգիայի» (1973) հրատարակմանը։

Արտավազդ Պերպերյանի գեղանկարչական լեզուն ռեալիստական է, երփնագիրը հյութեղ, մուգ-կապտավուն գունապատկերներով։ Ստեղծել է բանվորական թաղամասեր, աշխատավոր մարդկանց, գյուղական անշուք բակեր, ինչպես նաև միայնությամբ ու թախիծով տոգորված դիմանկարներ, փարիզյան բնանկարներ («Հանգստացող բանվորը», «Երեխան խրճիթում», «Ածխահատը», «Նավակներ», Մեսրոպ Մաշտոցի, Մխիթար Հերացու, Մխիթար Գոշի դիմանկարները)։

Անհատական ցուցահանդեսներ
------------------------

* Հալեպ, 1948
* Բեյրութ, 1949
* Երևան, 1968

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 278)։*  |
դասական պար
**Դասական պար**՝ բալետի հիմնական արտահայտիչ միջոցը, համակարգ, որը հիմնված է տարբեր շարժումների խմբերի մշակմամբ, որը ի հայտ է եկել 16-րդ դարում Իտալիայում և հետագայում պալատական բալետի շնորհիվ զարգացել է Ֆրանսիայում ։

Ոտքերի, ձեռքերի, իրանի և գլխի որոշակի դիրքերի պահպանման և ոտքերի շրջման սկզբունքների ճշգրիտ հետևման, մարմնի հորիզոնական դիրքի և տարբեր մասերի մեկուսացման շնորհիվ դասական պարի շարժումները հակված են երկրաչափական պարզության ։

Դասական պարը Ռուսաստան մուտք է գործել 18-րդ դարի 1-ին կեսին։ Ժան-Բատիստ Լանդենի գործունեության միջոցով 1738 թվականին Սանկտ Պետերբուրգում Ռուսաստանում բացվել է առաջին պարի դպրոցը (որը հետագայում դարձավ Ա. Յա. Բագանովի անվան ռուսական բալետի ակադեմիան)։ Ռուսական դասական պարը իր մեջ սինթեզել է ինչպես ֆրանսիական, այնպես էլ իտալական կատարողականության դպրոցները։

Դասական պարի հիմունքները ստեղծվում են, վարժությունների օգնությամբ, որից բաղկացած է ինչպես աշակերտի, այնպես էլ պրոֆեսիոնալ բալետի պարուհու պարի դասը։

Վարժությունների տարրերը վերցված են դասական պարից, ընդգրկված են գեղարվեստական և սպորտային մարմնամարզության, գեղասահքի, փոփ պարերի և ակրոբատիկայի ուսուցման ծրագրերի մեջ։

Տես նաև
-------

* Պար
* Բալետ

Ծանոթագրություններ
------------------

1. 1 2  
Au Susan (2002)։ *Ballet and Modern Dance*։ Thames and Hudson։ ISBN 978-0-500-20352-1
2. ↑  Grant Gail (1982)։ *Technical Manual and Dictionary of Classical Ballet*։ New York, US: Dover Publications։ ISBN 978-0-486-21843-4
**Կանադայի հայկական տպագրություն**, 1926 թվականին Ջորջթաունում հրատարակվել է հայերեն առաջին՝ Կանադայի հայորդիների միության «Արարատ» ամսագիրը (1927 թվականից՝ «Արագած»)։

Պատմություն
-----------

Կանադայում ցայսօր լույս են տեսել 21 անուն հայկական պարբերականներ` ազգապահպան նշանակության։ Գրեթե յուրաքանչյուր հայկական եկեղեցի ունեցել է իր լրատու թերթիկը։ 1983-1994 թվականներին լույս է տեսել Բաբկեն Թոփչյանի «Արմաշ», 2006-2012 թվականներին՝ «Լոյս» եկեղեցական, պատմա-կրոնական հանդեսները, 1984-1990 թվականներին՝ Քվեբեկի հայագիտական ուսմանց միության «Լրատու» թերթիկը և այլն։ Ներկայում հրատարակվում են «Նոր սերունդ» (1955 թվականից) ամսաթերթը, «Լրաքաղ» (1958 թվականից) կրոնական պարբերականը, «Բուրաստան» (1964 թվականից) կրոնաբարոյական, մշակութային, հասարակական հանդեսը, «Գեղարդ» (1969 թվականից) գրական, մշակութային եռամսյա թերթը, «Ապագայ» (1975 թվականից, հայերեն, անգլերեն, ֆրանսերեն) հասարակա-քաղաքական, մշակութային շաբաթաթերթը, «Նոր այգ» (1978 թվականից) «Կայծ», 1943-1947 թվականներ, Բեյրութ (№ 5, 1943 թվական) «Կայծեր»,1983-1999 թվականներ, Բեյրութ ԿԱՅԾ «Կայծակ», 1929-1930 թվականներ, Կահիրե ամսաթերթ-տեղեկատուն, «Հորիզոն» (1979 թվականից) հասարակա-քաղաքական, մշակութային, «Լուսարձակ» (1981 թվականից) կրոնական, մշակութային, տեղեկատվական եռամսյա, «Լուսաբաց» (1982 թվականից) հասարակա-քաղաքական, մշակութային, «Հայ դատ» (1984 թվականից, անգլերեն) թերթերը, Հայկական ժամանակակից հետազոտությունների և վավերագրման Կանադայի Զորյան ինստիտուտի «Diaspora Journal» (1991 թվական, Տորոնտո) քառամսյա հանդեսը (ինստիտուտը հրատարակում է նաև գիտական ուսումնասիրություններ, արխիվային փաստաթղթեր) և այլն։ Կանադայում տպագրվող հայկական պարբերականների խմբագրություններից շատերն զբաղվում են նաև գրահրատարակչական գործունեությամբ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ֆիլոգենեզ և օնտոգենեզ** (հուն. phylon - ցեղ, տոհմ, on, ontos - գոյ, genesis - ծագում), **կենսագենետիկական օրենք** կամ **բիոգենեզ** (հուն. bios — կյանք, genesis — ծագում), տերմիններ, որոնք ներմուծել է Է. Հեկկելը (1866 թ.) նշանակելու համար օրգանիզմների պատմական, սեռային (ֆիլոգենեզ) և անհատական (օնտոգենեզ) զարգացումը։

Ֆիլոգենեզ և օնտոգենեզ
---------------------

Կենդանի բնության զարգացման պրոցեսում ֆիլոգենեզը և օնտոգենեզը անխզելիորեն կապված և փոխադարձաբար պայմանավորված են։ Օնտոգենեզը պատմական զարգացման արդյունք է, այսինքն ֆիլոգենեզի արդյունք, մյուս կողմից ֆիլոգենեզը տեղի է ունենում անհատական փոփոխությունների հողի վրա, այսինքն օնտոգենեզի հողի վրա՝ կենսագենետիկական օրենք։ Այս փոխներգործության մեջ արտացոլվում է մասի (անձի) և ամբողջի (սեռ), առանձինի և ընդհանուրի միասնությունը, զարգացման պարուրաձև պրոցեսի դիալեկտիկան, զարգացում, որի յուրաքանչյուր էտապում վերառված ձևով վերարատադրվում են նախորդ էտապներում տեղի ունեցած որակական թռիչքները։ Ֆիլոգենեզի և օնտոգենեզի միասնության գաղափարն առաջ է քաշվել Դարվինի կողմից, մշակվել է Է. Հեկկելի, Միչուրինի և ուրիշների կողմից։

Կենսագենետիկական օրենք
----------------------

«Կենսագենետիկական օրենք» տերմինը ձևակերպել է Մյուլլերը 1864 թվականին, այնուհետև ներմուծել է Է. Հեկկելը 1866 թվականին, չնայած այդ օրենքի դրսևորումները նկատվել են ավելի վաղ (գերմանացի բնափիլիսոփա Օկեն, ռուս կենսաբան Ռուլին և ուրիշներ)։ «Օնտոգենեզը ֆիլոգենեզի եզրակացությունն է»։ Այսպիսի ձևակերպում տվեց Հեկկելը։ Ֆիլոգենեզի և օնտոգենեզի հարաբերակցության խնդրի հիմնավոր հետազոտությունը կատարել է Դարվինը։ Կենսագենետիկական օրենքի մեթոդաբանական նշանակությունն այն է, որ այն հուսալի հենարան է ծառայում զարգացման տեսության համար (Ֆ. Էնգելս)։

Կենսագենետիկական օրենքը հանդիսացավ պարզից դեպի բարդը որակական զարգացման բնագիտական հաստատումը, էվոլյուցիոն տեսության հաստատումը։ Բոլդուին, Սթենլի Հոլլը, Ֆրոյդը և ուրիշներ փորձեր են արել կենսագենետիկական օրենքի նշանակությունը տարածելու անհատի հոգեկան զարգացման բնագավառի վրա։ Բայց դա հասարակական երևույթները կենսաբանական օրենքների գործողությամբ բացատրելու մեխանիստական փորձերի դրսևորումներից մեկն էր։

Տես նաև
-------

* Օնտոգենեզ
* Կյանքի ծագում/Աբիոգենեզ
* Հոգեկանի զարգացումը ֆիլոգենեզում
* Բիոգենետիկական օրենք
* Աբիոգենեզ

Ծանոթագրություններ
------------------

1. ↑  Փիլիսոփայական բառարան, Ե. 1975 թ. էջ 456։
2. ↑  Փիլիսոփայական բառարան, Ե. 1975 թ. էջ 67։
**«Ֆիլոկոլո»** (իտալ.՝ Filocolo) Ջովանի Բոկաչչոյի վեպը, որը հիմնված է «Ֆլուար եւ Բլանշեֆլոր» միջնադարյան հովվերգական վեպի վրա։ Բոկաչչոի այս ասպետական արձակ ստեղծագործությունը, դասական վեպին ավելի նման է, քան նրա ֆրանսիական բնօրինակը։

Աղբյուրի հետ համեմատած, Բոկաչչոն ավելի է ընդլայնում հերոսուհու ծնողների՝ Լելիոյի և Ջուլիայի, պատմությունը, սյուժետին լրացնելով Ֆլուարի և Բլանշեֆլորի ժամանումը Հռոմ և նրան ծնողների մահվան վայրը վերադառնալը։ Լելիոյի և Ջուլիայի պատմությունը իր պատմական և կեղծ պատմական ատրիբուտներով, իր կատարածաբանական ճարտասանությամբ երիզապատում է Ֆլորիայի և Բյանկեֆորեի պատմությունը, որը համարվում է կոմպոզիցիոն պլանի հիմքը։

Ֆիլոկոլոն՝ կեղծանուն է, որը վերցվել է Ֆլորիո բառից, ինչը հունարենից թարգմանաբոր նշանակում է «տանջված սեր»։

Սյուժե
------

Հայտնի հռոմեացի Քվինտ Լելի Աֆրիկացին, ով ապրում էր երջանիկ ամուսնության մեջ իր երիտասարդ և գեղեցիկ կնոջ Ջուլիա Տոպացցիի հետ, բայց չուներ երեխաներ, Սուրբ Հակոբին երդում է տալիս, որ կխոնարհվի իր գերեզմանի առջև, եթե իր օրհնությամբ երջանիկ դարձնի նրա սերունդը։ Սուրբ Հակոբի սրբավայրի ճանապարհին նրանք հանդիպում են իսպանացի թագավոր Ֆելիչեի զորքերին, ով որոշել էր, որ ուխտավորների մի փոքր ջոկատը, կարող է զենք հանդիսանալ հռոմեացիների դեմ պայքարում։ Լելիոն զոհվում է ճակատամարտում, իսկ որոշ ժամանակ անց ծննդաբերության ժամանակ մահանում է այրի Ջուլիան։

Հիմնական սյուժեն (Ֆլորիոի և Բյանկեֆորեի սիրո ծնունդը, բաժանումը՝ Ֆլորիոն գնում է սովորելու, Բյանկեֆորեն վաճառվում է ստրկության, փնտրտուկներ, հանդիպում) Բոկաչչոն անփոփոխ է թողնում։ Ավելացվել է Ֆիլենոյի հատվածը, ով Ֆլորիոյի թշնամին էր, որը կտրվում է Ֆիլենոի առվակի վերածվելով։

Արտաքին հղումներ
----------------


|  |  |
| --- | --- |
|  | ***Ֆիլոկոլո***էջը Վիքիպահեստում |

* Андреев М. Л. Рыцарский роман в эпоху Возрождения. М. 1993, с. 93-102.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | BNF: 124025887 · GND: 4264923-7 · LCCN: nr00032057 · SUDOC: 120126184 · VIAF: 186217579 · WorldCat VIAF: 186217579 |

 |
**Ակոսացանք**, սերմերի բաշխումն ակոսի հատակին։ Սովորական շարացանքի համեմատությամբ ակոսացանքն ունի առավելություն։

Նկարագրություն
--------------

Ակոսահատման դեպքում նվազում է լայնակի ուղղությամբ առաջացող հողմային էրոզիան։ Ակոսացանքի ժամանակ չորային շրջաններում աշնանացան ցորենի և այլ մշակաբույսերի սերմերը բաշխվում են հողի առավել խոնավ շերտերում սերմերը ծլում են միանգամից, նույնիսկ աննշան տեղումների դեպքում ամբողջովին օգտագործվում է խոնավությունը։ Սերմերը ցանելով աշնանը՝ ակոսի հատակում կուտակվում է ձյուն, խոնավության որոշակի պաշար, ծիլերը պահպանվում են ցրտահարությունից։ Եգիպտացորենի ակոսացանքը նպաստավոր պայմաններ է ստեղծում հենակային կամ օդային արմատների զարգացման համար, որն էլ դրականորեն է ազդում մշակաբույսի սնուցման և բերքատվության բարձրացման վրա։ Ակոսացանք կատարում են ակոսացանիչներով։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Դենի Թոմաս Ռաունդֆիլդ** (անգլ.՝ Danny Thomas Roundfield, մայիսի 26, 1953(1953-05-26), Դետրոյթ, Միչիգան, ԱՄՆ - օգոստոսի 6, 2012(2012-08-06), Արուբա, Նիդերլանդների Թագավորություն), ամերիկացի պրոֆեսիոնալ բասկետբոլիստ։

Վաղ տարիներ
-----------

Ծնվել է Միչիգան նահանգի Դետրոյթ քաղաքում, սովորել է Չադսիի ավագ դպրոցում, որում հանդես է եկել տեղի բասկետբոլային ակումբի կազմում։

Խաղացողի կարիերա
----------------

Խաղացել է ծանր հարձակվողի դիրքում։ Սովորել է Կենտորոնական Միչիգանի համալսարանում։ 1975 թվականի NBA դրաֆթի ժամանակ ընտրվել է «Կլիվլենդ Կավալիերս» ակումբի կողմից՝ 28-րդ համարի ներքո։ Հետագայում հանդես է եկել «Ինդիանա Փեյսերս», «Ատլանտա Հոքս», «Դետրոյթ Փիստոնս», «Վաշինգտոն Բուլեթս» և «Աուկսիլիում Թուրին» ակումբների կազմում։ NBA-ում, ընդհանուր առմամբ, անցկացրել է 11 մրցաշրջան։ Երեք անգամ մասնակցել է NBA բոլոր աստղերի խաղին (1980-1982)։ Մեկ անգամ ընդգրկվել NBA բոլոր աստղերի երկրորդ հավաքականի կազմում (1980)։ Երեք անգամ ընդգրկվել է NBA բոլոր աստղերի պաշտպանության առաջին հավաքականի կազմում (1980, 1982-1983), ինչպես նաև երկու անգամ NBA բոլոր աստղերի պաշտպանության երկրորդ հավաքականի կազմում (1981, 1984)։ 1975 թվականին ճանաչվել է Mid-American կոնֆերենցիայի ուսանողների միջև տարվա բասկետբոլիստ։ NBA կարիերայի ընթացքում, ընդհանուր առմամբ, խաղացել է 746 խաղ, որոնց ժամանակ հավաքել է 11 318 միավոր (15,2 մ/խ), կատարել 7243 անդրադարձ, 1620 փոխանցում, 664 խլում և 1117 բլոկշոտ։

Իր սպորտային կարիերայի առաջին մրցաշրջանի ընթացքում հանդես է եկել ABA-ի «Ինդիանա Փեյսերս» ակումբի կազմում։ ABA կարիերայի ընթացքում, ընդհանուր առմամբ, խաղացել է 67 խաղ, որոնց ժամանակ հավաքել է 339 միավոր (5,1 մ/խ), կատարել 259 անդրադարձ, 35 փոխանցում, 31 խլում և 43 բլոկշոտ։

Ծանոթագրություններ
------------------

1. ↑  http://blogs.ajc.com/hawks/2012/08/07/atlanta-hawks-report-former-hawks-all-star-dan-roundfield-drowns-in-aruba/?cxntfid=blogs\_hawks|title=Former
2. ↑  Վիճակագրությունը Basketball-Reference.com կայքում(անգլ.)

Արտաքին հղումներ
----------------

* Վիճակագրությունը NBA.com կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · RealGM · Sports-Reference.com (քոլեջ) · Find A Grave |

 |
Boeing 777-200ER Մալայզիական ավիաընկերություն
**Մալայզիական ավիաընկերություն** (թամիլերեն՝ மலேசிய வான்வழி; չինարեն՝ 马来西亚航空公司), Մալայզիայի ազգային պետական ​​ավիաընկերություն։ Օդանավակայանի գրասենյակը գտնվում է Սուլթան Շահ Աբդուլ Ազիզում։ Իրականացրել է առևտրային երթևեկություններ 85 ուղղությամբ, 6 մայրցամաքներում։ Ավիաընկերություը ամենօրյա ռեժիմով օրական տեղափոխում է Մալայզիայի բազմաշերտ մշակութային հարստությունից ներշնչված շուրջ 40,000  ճանապարհորդներ: «Մալայզիական հյուրընկալություն». սա կարգախոսն է Մալայզիական ավիաընկերության:

Գլխավոր փոխադրումը կատարվում է Միջազգային օդանավակայան Կուալա Լումպուրից, ինչպես նաև երկրորդական փոխադրումը իրականացնում են Միջազգային օդանավակայան Կոտա Կինաբալույից։ Մալայզիական ավիաընկերությունը Oneworld ավիացիոն դաշինքի անդամ է. այն առաջարկում է բարձրակարգ ուղևորափոխադրումներ՝ շուրջ 170 տարածաշրջանների ավելի քան 1000 ուղղություններով և մուտք է ապահովում աշխարհի ավելի քան 650 օդանավակայանների լաունջ սրահներ: Մալայզիական ավիաընկերությունը առաջարկում է Բիզնես, Բիզնես Սուիթ և Էկոնոմ դասի թռիչքներ:

Մալայզիական ավիաընկերության կառավարման ներքո են գտնվում նաև երկու դուստր ավիափոխադրողներ՝ Firefly-ը և MASwings-ը։ Firefly-ը կանոնավոր թռիչքներ է իրականացնում իր երկու հիմնական կետերից՝ Պենանգ և Սուբանգի միջազգային օդանավակայաններից:

Մալայզիական ավիաընկերությունը ունի նաև բեռնատար նավատորմ, որը շահագործվում է MASkargo դուստր ձեռնարկության կողմից:

Ուղղություններ
--------------

Նոր բիզնես դասի ավիաընկերություն Մալայզիական ավիաուղիներ

| Օր | Ուղղություն |
| --- | --- |
| շաբաթը 1 անգամ | ԱՄԷ ԱՄԷ Դուբայ |
| շաբաթը 2 անգամ | Միացյալ Թագավորություն Միացյալ Թագավորություն Բիրմինգհեմ |
| ամեն օր | Գերմանիա Գերմանիա Բեռլին, Մյունխեն, Ֆրանկֆուրտ (Մայն) |
| շաբաթը 2 անգամ | Իսպանիա Իսպանիա Բարսելոնա |
| շաբաթը 2 անգամ | Թուրքիա Թուրքիա Ստամբուլ |
| ամեն օր | Հնդկաստան Հնդկաստան Ամրիտսար, Դելի |
| շաբաթը 3 անգամ | Իրան Իրան Սպահան |
| շաբաթը 1 անգամ | Իսրայել Իսրայել Թել Ավիվ |
| շաբաթը 2 անգամ | Հորդանան Հորդանան Ամման |
| շաբաթը 1 անգամ | Ուկրաինա Ուկրաինա Դոնեցկ, Կիև, Օդեսա, Սիմֆերոպոլ, Խարկով, Դնեպրոպետրովսկ |
| ամեն օր | Սիրիա Սիրիա Հալեպ |
| շաբաթը 1 անգամ | Շվեյցարիա Շվեյցարիա Ցյուրիխ |
| շաբաթը 3 անգամ | Նիդերլանդներ Նիդերլանդներ Ամստերդամ |
| ամեն օր | Ռուսաստան Ռուսաստան Աստրախան, Դոնի Ռոստով, Եկատերինբուրգ, Վոլգոգրադ, Վորոնեժ, Կրասնոդար, Մոսկվա, Նիժնի Նովգորոդ, Նովոսիբիրսկ, Սամարա, Սանկտ Պետերբուրգ, Սոչի, Ստավրոպոլ, Ուֆա |

Արտաքին հղումներ
----------------

* Պաշտոնական կայք
* Malaysia Airlines Latest Timetable (Dec 2010 — Mar 2011)
**Առաջին օրիորդաց վարժարանի պանսիոնի և Սուրբ Մագդաղենացի եկեղեցու շենք** (ռուս.՝ Здание пансиона и церкви Святой Магдалины при первой женской гимназии), ճարտարապետական հուշարձան Ռուսաստանի Դաշնության Եկատերինբուրգ քաղաքում, որը գտնվում է պատմական կենտրոնում։ Մշակութային ժառանգության օբյեկտ է (գրանցման համար՝ 6600129003)։ Հասցեն՝ Տոլմաչովի փողոց, տուն 8։

Նկարագրություն
--------------

Երկհարկանի աղյուսե շենք է, որը 1893 թվականին կառուցել է ճարտարապետ Յուլի Օսիպովիչ Դյուտելը։ Եկեղեցին օծվել է նույն թվականի օգոստոսի 24-ին։ 1893-ից մինչև 1919 թվականը շենքում էր գտնվում Սուրբ Մագդաղենացի եկեղեցին։ Հետագայում շենքը գտնվել է Ուրալի պետական մանկավարժական համալսարանի ենթակայության տակ։ Ներկայումս շենքը կիսավեր վիճակում է։ Եկատերինբուրգի թեմի պաշտոնական կայքում Սուրբ Մագդաղենացի տնային եկեղեցին ներկայացված է «Ավերված տաճարներ» բաժնում։

Պատմություն
-----------

1863 թվականին պանսիոնի քարե շենքը փայտե կողաշենքով և դաստակերտով ձեռք է բերվել օրիորդաց առաջին վարժարանի համար և 1866 թվականին վերակառուցվել է ուսումնական  հաստատության կարիքների համար։ Որպես պանսիոն հիշատակվում է 1889 թվականից։

Այս երկհարկանի շենքը տեղակայված է Տոլմաչովի փողոցի կարմիր գծով և եզրափակում է համակառույցի հյուսիսարևմտյան անկյունը։ Նրա հարավային կողմը կցված է եկեղեցու տարածքներին։ Եկեղեցին կառուցվել է Եկատերինբուրգյան զեմստվոյի դրամաշնորհի և անհատական ​​նվիրատվությունների միջոցով։ Դրամահավաքին ակտիվորեն մասնակցել է Եկատերինբուրգի օրիորդաց վարժարանի հոգաբարձուների խորհրդի նախագահ Ա. Ն. Կազանցևը։ Այդ վարժարանի հանրակացարանի շենքին կից էլ կառուցվել է եկեղեցին։ Այն օծվել է 1893 թվականին։ Վարժարանի կարմիր աղյուսից կառուցված շենքը կանգնած է Կարլ Լիբկնեխտի փողոց, 9 հասցեում։ Ե՛վ վարժարանը, և՛ եկեղեցին կառուցվել են Յուլի Դյուտելի նախագծով, որը 1890 թվականից եղել է Եկատերինբուրգի քաղաքային ճարտարապետ։

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. ↑  «Незаметная и ненужная: в историческом центре Екатеринбурга разрушается церковь Св. Магдалины»
2. 1 2  «Архитектура ансамбля первой женской гимназии 1870-1890-е гг.»

Գրականություն
-------------

* Свод памятников истории и культуры Свердловской области. Т1. – «Сократ», 2007.
«**Նախազգուշություն**» (անգլ.՝ Precaution), Ջեյմս Ֆենիմոր Կուպերի առաջին վեպը։ Լույս է տեսել 1820 թվականին։ Ի տարբերություն նրա հետագա ստեղծագործությունների՝ այս գրքի գործողությունները տեղի են ունեցել Անգլիայում։

Ստեղծման պատմություն
--------------------

Վեպը ստեղծելու գաղափարը Կուպերը պատահաբար է հղացել։ Մինչև 1820 թվականը, երբ նա դարձել է 31 տարեկան, գրեթե ոչինչ չի գրել։ Որպես պաշտոնաթող ծովային սպա՝ նա ապրել է Նյու Յորքի Սքարսդեյլ փոքրիկ քաղաքում և տեղական մակարդակով զբաղվել ձեռնարկատիրությամբ և քաղաքականությամբ։ Մի երեկո, երբ նրա կինը կարդացել է վերջերս լույս տեսած անգլիական սենտիմենտալ վեպերից մեկը, որը բավականին անհաջող էր ստացվել, Կուպերը բարձրաձայն նկատել է, որ կարող է գրել դրանից ավելի լավերը։ 1820 թվականի հունիսին նա ավարտել է վեպի աշխատանքը։

Սյուժե
------

«Նախազգուշություն» վեպը գրվել է անգլիական սենտիմենտալ վեպերի ոգով։ Վեպի թեման ամուսնությունն է։ Հեղինակը հստակ առաջ է քաշում այն միտքը, որ դստեր համար փեսայի ընտրությունը նրա ծնողների բարոյական պարտականությունն է։

Հրատարակություն
---------------

Վեպը հրատարակելու որոշումը ծագել է միայն այն ժամանակ, երբ հեղինակն արդեն բավականաչափ աշխատել էր դրա վրա։ Սկզբում վեպը բարձրաձայն կարդում էին ընտանիքի մի քանի ընկերների մոտ՝ չբացահայտելով հեղինակին։ Ունկնդիրները կարծում էին, որ հեղինակը անգլիացի գրող Ամելիա Օփին էր, որն այդ տարիներին շատ հանրաճանաչ էր։ Կուպերին այդ արդյունքը բավարարել է, և նա դիմել է հրատարակչին։ 1820 թվականի նոյեմբերին «Նախազգուշություն» վեպը երկու հատորով հրատարակվել Է Նյու Յորքում՝ առանց հեղինակի իմացության։ Ավելի ուշ վեպըթողարկվել է նաև Անգլիայում։ Օվկիանոսի երկու կողմում էլ գիրքը գործնականորեն գրեթե աննկատ է մնացել։

Նշանակություն
-------------

Գրականության պատմության համար ինքնուրույն մեծ նշանակություն չունենալով՝ «Նախազգուշություն» վեպը Ֆենիմոր Կուպերի համար դարձել է գրչի կարևոր փորձարկում, որը թույլ է տվել նրան բացահայտել իր՝ գրողի տաղանդը, մտնել ամերիկյան գրական համայնք և սկսել գրքեր ստեղծել ամերիկյան բնօրինակ նյութի հիման վրա։ Առաջին նման գիրքը 1821 թվականին լույս տեսած «Լրտեսը կամ Պատմվածք չեզոք տարածքի մասին» գիրքն է։

Ծանոթագրություններ
------------------

1. ↑  С.Иванько. Фенимор Купер
2. ↑  Phillips, Mary Elizabeth (1913). James Fenimore Cooper. John Lane Company, New York, London. p. 368

Գրականություն
-------------

* С.Иванько. Фенимор Купер. М. 1990.

|  |  |  |  |  |
| --- | --- | --- | --- | --- |
| 

| * դ
* ք
* խ
Ջեյմս Ֆենիմոր Կուպերի ստեղծագործություններ |
| --- |
|  |
| Վեպեր | 
* Վերջին մոհիկանը
* Հետախույզը
* Գազանորսը
* Նախազգուշություն (վեպ)

 |

 |
**Ագրոտեխնիկական անձնագիր**, ցանքաշրջանառության դաշտում մշակաբույսերի մշակման պայմաններն ու նախատեսված բերքի ստացման համար անհրաժեշտ համալիր միջոցառումներն արտահայտող փաստաթուղթ։

Նկարագրություն
--------------

Ագրոտեխնիկական անձնագիրը կազմում է գյուղատնտեսը։ Ներառում է դաշտի ռելիեֆի նկարագրությունն ու ուրվանկարը, հողի ագրոքիմիական բնութագիրը (հումուսի պարունակություն, բույսերին հասանելի ազոտ, ֆոսֆոր, կալիում, միկրոտարրեր, թթվայնություն և այլն), բույսերի աճի ու զարգացման վիճակի և բերքահավաքի մասին տվյալների հիման վրա մշակման տեխնոլոգիական գործողությունների հաջորդականությունը (հողի մշակում, պարարտանյութերի ներմուծում և դրանց սահմանված չափաքանակ, պեստիցիդների կիրառում, ոռոգում, սերմացուի որակ և սահմանված չափաքանակ և այլն)։ Ագրոտեխնիկական անձնագրով հնարավոր է վերահսկել և ճշգրտել բերքի ձևավորման գործընթացը։ 

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Հնչերանգներ
**Ֆլաժոլետ** (ֆր.՝ flageolet՝ փոքրիկ ֆլեյտա), աղեղնավոր և կսմիթային լարային գործիքներով նվագելու հնարք՝ ուղղված ձայն-հնչերանգի արտաբերմանը։ Ֆլաժոլետ է կոչվում նաև դուրս եկած ձայնը։ Լարային գործիքների պարագայում իրականացվում է լարի երկարությունը 2 մասի բաժանող կետի մասնակի սեղմմամբ (ձայնի հնչեղությունը բարձրանում է 1 օկտավայով, լարի երկարությունը 4 մասի բաժանող կետում (բարձրանում է 2 օկտավա) և այլն։

Նկարագրություն
--------------

Հնարքի անվանումը կապված է այն բանի հետ, որ դուրս եկած մի փոքր խուլ ձայնը հիշեցնում է ֆլեյտայի տեմբր։

Տարբերակում են բնական և արհեստական ֆլաժոլետներ։ Բնական ֆլաժոլետ կատարելիս լարի հնչող հատվածը վերևից սահմանափակվում է ընկուձափողով, այլ կերպ ասած՝ օգտագործվում է բաց լարի ամբողջ երկարությունը։

Արհեստական ֆլաժոլետի դեպքում լարը սեղմվում է ցանկացած լադում, աջ ձեռքով սեղմվում է լարը, և միաժամանակ լարին է դիպչում նույն ձեռքի մատներից երևէ մեկը (կսմիթային գործիքներ նվագելու դեպքում, օրինակ՝ կիթառ)։

Լարում ֆլաժոլետով (լսել)
Ֆլաժոլետի իրականացում ջութակով (լսել)
Մեդիատորով էլեկտրակիթառ նվագելիս արհեստական ֆլաժոլետը ստացվում է մեդիատորով հարվածելիս այնպես, որ լարերը թեթևակի դիպչեն բութ մատին (մեդիատորը վերից վար շարժելիս) կամ ցուցամատին (մեդիատորը վարից վեր շարժելիս)։ Այդ դեպքում մեդիատորով ձեռքը լարի ամրացման կետից գտնվում է որոշակի հեռավորության վրա (հեռավորությունը լարը բաժանում է որոշակի բաժինների)։

Աղեղնավոր գործիքներ նվագելիս արհեստական ֆլաժոլետը իրականացվում է այսպես․ ձախ ձեռքի ցուցամատը լարը սեղմում է անհրաժեշտ տեղում, իսկ ձախ ձեռքի ճկույթը դիպչում է լարի տատանման հանգուցային կետին (այնտեղ, որտեղ լարի օբերտոնի (հնչերանգ) տատանման մեծությունը հավասար է զրոյի)։ Կոնտրաբասով՝ սոլո տարբերակով նվագելիս, արհեստական ֆլաժոլետը իրականացվում է հետևյալ կերպ. բութ մատի կողմնային մասով լարը սեղմվում է անհրաժեշտ հատվածում, իսկ 1-ին, 2-րդ, 3-րդ կամ 4-րդ մատները դիպչում են լարին անհրաժեշտ հատվածում։ Դասական կիթառի վրա արհեստական ֆլաժոլետը իրականացվում է հետևյալ կերպ. լարը սեղմված է որևէ լադում, իսկ աջ ձեռքը գտնվում է տատանման հանգուցային կետում։ Աջ ձեռքի երկու մատով հնչեցվում է ձայնը, իսկ մյուսը դիպչում է հանգուցային կետին։

Ծանոթագրություններ
------------------

1. ↑  Kamien, Roger (2008). *Music: An Appreciation*, p.13. Sixth "brief" edition. McGraw Hill. 978-0-07-340134-8.
2. ↑  Palisca, Claude V.; ed. (1996). *Norton Anthology of Western Music, Volume 1: Ancient to Baroque*, glossary, p.601. Third edition. W. W. Norton. 0-393-96906-1.
3. ↑  "Guitar Techniques: Pick Harmonic", *XtremeMusician.com*. Accessed: December 19, 2017.

Գրականություն
-------------

* Флажолет // по: *Риман Г.* Музыкальный словарь [Пер. с нем. Б. П. Юргенсона, доп. рус. отд-нием]. — М.: ДиректМедиа Паблишинг, 2008.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ռիմանի երաժշտական |

 |